PATVIRTINTA

Viešosios įstaigos Šakių ligoninės

 2024 m. kovo 25 d. direktoriaus

 įsakymu Nr. V - 18

**VIEŠOSIOS ĮSTAIGOS ŠAKIŲ LIGONINĖS 2024–2027 METŲ KORUPCIJOS PREVENCIJOS VEIKSMŲ PLANAS**

 **I SKYRIUS**

**BENDROSIOS NUOSTATOS**

1. Viešosios įstaigos Šakių ligoninės (toliau - Ligoninė) korupcijos prevencijos 2024–2027 metų veiksmų planas (toliau – Planas) parengtas vadovaujantis Lietuvos Respublikos korupcijos prevencijos įstatymu; 2022–2033 metų nacionalinės darbotvarkės korupcijos prevencijos klausimais įgyvendinimo 2023–2025 metų planu, patvirtintu Lietuvos Respublikos Vyriausybės 2023 m. gegužės 3 d. nutarimu NR. 324 „Dėl 2022–2033 metų nacionalinės darbotvarkės korupcijos prevencijos klausimais koordinatoriaus paskyrimo ir 2022–2033 metų nacionalinės darbotvarkės korupcijos prevencijos klausimais įgyvendinimo 2022–2025 metų plano patvirtinimo“; Šakiniu korupcijos prevencijos sveikatos priežiūros sistemoje 2023–2025 metų veiksmų planu patvirtintu Lietuvos Respublikos sveikatos apsaugos ministro 2023 m. liepos 17 d. įsakymu Nr. V-813.
2. Plano strateginis tikslas – kryptinga korupcijos prevencija ir sisteminis korupcijos pasireiškimo galimybių mažinimas Ligoninėje.

 3. Plane vartojamos sąvokos suprantamos taip, kaip jos apibrėžtos Lietuvos Respublikos korupcijos prevencijos įstatyme ir kituose įstatymuose.

4. Planas įgyvendinamas pagal priede nurodomas korupcijos rizikos mažinimo priemones.

5. Plane numatytomis priemonėmis siekiama didinti už korupcijos prevenciją atsakingų asmenų ir visuomenės įsitraukimą į antikorupcinės aplinkos kūrimą, korupcijos prevencijos požiūriu Ligoninėje 2024–2027 metais (Priedas Nr.2)

**II SKYRIUS**

**KORUPCIJOS RIZIKOS VEIKSNIŲ ANALIZĖ**

 6. Siekiant įvertinti 2020–2023 metų korupcijos prevencijos programos efektyvumą, atlikta programos veiksmingumo ir poveikio vertinimo analizė (priedas Nr.1).

6.1. 2020–2023 metų programos tikslams pasiekti buvo numatyti šie uždaviniai:

6.1.1. parengti (patikslinti) korupcijos prevencijos programą, jos įgyvendinimo priemonių planą;

6.1.2. nustatyti korupcijos pasireiškimo tikimybę;

6.1.3. didinti viešumą ir atvirumą teikiant viešąsias ir administracines paslaugas;

6.1.4. didinti įstaigos veiklos procedūrų skaidrumą ir aiškumą;

6.1.5. didinti viešųjų pirkimų vykdymo įstaigoje skaidrumą;

6.1.6. teikti informaciją pacientams;

6.1.7. motyvuoti visuomenę elgtis sąžiningai, pranešti apie korupciją;

6.1.8. ugdyti darbuotojų patikimumą, lojalumą ir sąžiningumą.

 6.2 iš 17 suplanuotų priemonių neįgyvendintos liko 2 priemonės iš dalies įgyvendinta 1 priemonė:

Bendras priemonių įgyvendinimas pavaizduotas lentelėje:

|  |  |  |  |  |
| --- | --- | --- | --- | --- |
|  | **Iš viso suplanuota priemonių** | **Įgyvendinta** | **Iš dalies įgyvendinta** | **Neįgyvendinta** |
| **2021 m.** | 17 | 14 | 1 | 2 |
| **2022 m.** | 17 | 14 | 1 | 2 |
| **2023 m.** | 17 | 14 | 1 | 2 |

 6.2.1. esant nepalankiai epidemiologinei situacijai dėl COVID-19 infekcinės ligos (koronaviruso infekcijos) pandemijos, vengiant kontaktinio bendravimo saugant tiek medikus, tiek pacientus, mokymai medicinos personalui apie pagarbos, pasitikėjimo ir atsakomybės ugdymą tarp medikų ir pacientų nebuvo organizuojami, todėl šios priemonės liko neįgyvendintos;

 6.2.2. buvo numatyta gydytojų ir bendros praktikos slaugytojų medicinos normas skelbti Ligoninės interneto svetainėje. Dėl svetainės atnaujinimo darbų medicinos normos nebuvo paskelbtos;

 6.2.3. atlikus korupcijos pasireiškimo tikimybės nustatymą ir nustačius korupcijos rizikos veiksnius numatyta parengti šių veiksnių šalinimo ar mažinimo planą. Veiksnių šalinimo ir mažinimo planas parengtas iš dalies, nes tiriamoje veiklos srityje nebuvo nustatyta korupcijos rizika.

 7. Sociologinių tyrimų duomenimis, sveikatos priežiūros sistema vis dar išlieka labiausiai korupcijos paveikta viešojo sektoriaus sritimi. Korupcijos reiškiniai sveikatos priežiūros sistemoje yra vieni iš pavojingiausių socialinių reiškinių, iškreipiantys socialinį teisingumą, didinantys šešėlinę ekonomiką. Bet kokia korupcinė veikla daro ne tik materialinę, bet ir moralinę žalą. Taip yra dėl to, kad pažeidžiami visų šalies gyventojų lygiateisiškumo ir teisingumo principai, atsiranda nepasitikėjimas ir nusivylimas tiek visuomene, tiek pačia valstybe.

**III SKYRIUS**

**PLANO TIKSLAI, UŽDAVINIAI IR VERTINIMO KRITERIJAI**

 8. Planu siekiama užtikrinti veiksmingos antikorupcinių priemonių sistemos veikimą Ligoninėje ir didinti visuomenės pasitikėjimą .

 9. Plane (2 priedas) numatyti Ligoninės 2024 – 2027 m. korupcijos prevencijos tikslai, uždaviniai, priemonės, vykdytojai, įgyvendinimo terminai, laukiami rezultatai.

1. Planas parengtas atsižvelgiant į Šakinį korupcijos prevencijos sveikatos priežiūros sistemoje 2023–2025 metų veiksmų planą patvirtintą Lietuvos Respublikos sveikatos apsaugos ministro 2023 m. liepos 17 d. įsakymu Nr. V-813.

11. Daugiausiai dėmesio skiriama veiklos skaidrumo ir viešumo užtikrinimui.

12. Tikslas – didinti visuomenės antikorupcinį sąmoningumą, netoleranciją korupcijai ir skatinti sveikatos priežiūros sistemą veikti skaidriai ir sąžiningai, netoleruojant korupcijos ar kito nesąžiningo elgesio.

1. Uždaviniai Plano tikslui pasiekti:

13.1. didinti įstaigos veiklos viešumą ir atskaitingumą visuomenei;

13.2. didinti darbuotojų sąmoningumą pranešėjų apsaugos srityje, kuri laikytina viena iš svarbesnių kuriant korupcijai atsparią aplinką;

13.3.tobulinti antikorupcinę aplinką ir valdyti interesų konfliktus;

13.4. gerinti administracinių ir viešųjų paslaugų kokybę, didinti sprendimų ir procedūrų skaidrumą.

**IV SKYRIUS**

**VEIKSMŲ PLANO ĮGYVENDINIMAS IR FINANSAVIMAS**

14. Ligoninės darbuotojai, atsakingi už korupcijos prevenciją ir kontrolę, privalo reguliariai vykdyti jiems priskirtų priemonių, įtrauktų į Planą, įgyvendinimo stebėseną ir vertinimą.

 15. Atsižvelgdami į kintančias aplinkybes ir veiksnius, turinčius ar galinčius turėti įtakos Plane numatytų priemonių vykdymui, priemonių atsakingieji vykdytojai turi teisę teikti Ligoninės direktoriui ar darbuotojui, atsakingam už korupcijos prevenciją ir kontrolę, motyvuotus pasiūlymus dėl vykdomų priemonių, numatytų Plane, koregavimo ar pakeitimo efektyvesnėmis ar racionalesnėmis priemonėmis.

 16. Pasibaigus kalendoriniams metams, asmuo atsakingas už korupcijos prevenciją ir kontrolę vertina Plano įgyvendinimą, priemonių atsakingųjų vykdytojų pateiktą informaciją apie Plane numatytų priemonių vykdymo eigą bei veiksmingumą ir prireikus imasi šalinti nustatytas kliūtis ir problemas, dėl kurių gali būti nepasiekti Plano tikslai ir uždaviniai, laiku neįvykdytos numatytos priemonės.

 17. Už Plano įgyvendinimą Ligoninėje atsakingas direktorius.

 18. Planas gali būti keičiamas ir papildomas atsižvelgiant į korupcijos prevenciją reglamentuojančių teisės aktų pakeitimus, kompetentingų institucijų išvadas ir rekomendacijas. Naujo laikotarpio Planas patvirtinamas iki pirmojo ketvirčio pabaigos.

 19. Planas vykdomas įstaigos lėšomis.

 Viešosios įstaigos Šakių ligoninės

 2024–2027 metų korupcijos

 prevencijos veiksmų plano priedas Nr. 1

**VIEŠOSIOS ĮSTAIGOS ŠAKIŲ LIGONINĖS KORUPCIJOS PREVENCIJOS PROGRAMOS**

**2020 – 2023 METAMS VEIKSMINGUMO IR POVEIKIO VERTINIMO ANALIZĖ**

|  |  |  |  |  |  |  |
| --- | --- | --- | --- | --- | --- | --- |
| **Eil.****Nr.** | **Priemonė** | **Vykdytojai** | **Įgyvendinimas** | **Įvykdymo terminas** | **Laukiamo rezultato vertinimo kriterijai** | **Pasiekti rezultatai** |
| 1. **UŽDAVINYS**

**PARENGTI (PATIKSLINTI) KORUPCIJOS PREVENCIJOS PROGRAMĄ, JOS ĮGYVENDINIMO PRIEMONIŲ PLANĄ** |
|  | Parengti ir patvirtinti įstaigos Korupcijos prevencijos programą ir jos įgyvendinimo priemonių planą 2020 – 2023 metams. | Vyriausiasis gydytojas,korupcijos prevencijos komisija | Įgyvendinta | 2020 m. sausio 10 d. | Korupcijos prevencijos programos ir plano parengimas | Parengta ir vyr. gydytojo 2020-01-06 d. įsakymu Nr. V-2-1 patvirtinti Korupcijos prevencijos programa ir jos įgyvendinimo planas. |
|  | Įstaigos interneto svetainėje skelbti įstaigos Korupcijos prevencijos programą ir jos įgyvendinimo 2020 – 2023 m. priemonių planą. | Korupcijos prevencijos komisijos pirmininkas | Įgyvendinta | Iki 2020 m.Sausio 10 d. | Interneto svetainėje paskelbti korupcijos prevencijos programa ir įgyvendinimo priemonių planas 2020-2023 metams | Interneto svetainėje paskelbta korupcijos prevencijos programa ir įgyvendinimo priemonių planas 2020-2023 metams. |
|  | VšĮ Šakių ligoninės interneto svetainėje ataskaitos apie korupcijos prevencijos priemonių plano 2020-2023 metams vykdymą skelbimas. | Korupcijos prevencijos komisija | Įgyvendinta  | Ataskaitą už praėjusius metus skelbti iki sausio 31d. | Bus paskelbta ataskaita apie korupcijos prevencijos priemonių plano 2020-2023 metams vykdymą  | Ataskaita skelbiama |
| 1. **UŽDAVINYS**

**NUSTATYTI KORUPCIJOS PASIREIŠKIMO TIKIMYBĘ** |
|  | Įvertinti veiklos sritis siekiant nustatyti konkrečius korupcijos rizikos veiksnius bei korupcijos pasireiškimo tikimybę. | Korupcijos prevencijos komisijos nariai | Įgyvendinta | Kasmet iki gruodžio 31 d. | Nustatyti konkretūs korupcijos rizikos veiksniai | Rizikos veiksniai nustatyti. |
|  | Atlikus korupcijos pasireiškimo tikimybės nustatymą ir nustačius korupcijos rizikos veiksnius, parengti šių veiksnių šalinimo ar mažinimo planą.  | Korupcijos prevencijos komisijos nariai | Įgyvendinta iš dalies | Ne vėliau kaip per 10 dienų nuo išvados apie korupcijos pasireiškimo tikimybę pasirašymo | Patvirtintas korupcijos rizikos veiksnių pašalinimo ar mažinimo planas | Korupcijos rizikos veiksnių pašalinimo ir mažinimo planas neparengtas. |
| 1. **UŽDAVINYS**

**DIDINTI VIEŠUMĄ IR ATVIRUMĄ TEIKIANT VIEŠĄSIAS IR ADMINISTRACINES PASLAUGAS**  |
|  | Įstaigos darbuotojų antikorupcinio elgesio kodekso skelbimas viešai. | Įstaigos personalo inspektorė, ligoninės etikos komisija | Įgyvendinta | Nuolat | Įstaigos interneto svetainėje, informacijos stenduose skelbiamas įstaigos darbuotojų antikorupcinio elgesio kodeksas | Įstaigos darbuotojų elgesio kodeksas patvirtintas VšĮ Šakių ligoninės Vyriausiojo gydytojo 2021 m. gruodžio 28 d. įsakymu Nr. V- 39 ir skelbiamas interneto svetainėje. |
|  | Atitinkamos gydytojo specialisto ir slaugytojo normos skelbimas įstaigos interneto svetainėje. | Įstaigos personalo inspektorė | Neįgyvendinta | Nuolat | Pagrindinių specialybių gydytojų ir bendros praktikos slaugytojų medicinos normos skelbiamos ligoninės interneto svetainėje | Gydytojų ir bendros praktikos slaugytojų medicinos normos bus skelbiamos (atnaujinama ligoninės interneto svetainė). |
| 1. **UŽDAVINYS**

**DIDINTI ĮSTAIGOS VEIKLOS PROCEDŪRŲ SKAIDRUMĄ IR AIŠKUMĄ** |
|  | Privalomos informacijos apie mokamas sveikatos priežiūros paslaugas ligoninėje teikimo pacientams užtikrinimas. | Stacionaro skyrių vyresniosios slaugos administratorės | Įgyvendinta | Nuolat | Skelbiama informacija apie mokamas paslaugas | Informacija apie mokamas paslaugas skelbiama ligoninės skyriuose ir interneto svetainėje. |
|  | Informacijos apie nemokamas ambulatorines (kompensuojamas Privalomojo sveikatos draudimo fondo lėšomis) ir mokamas asmens sveikatos priežiūros paslaugas skelbimas konsultacinėje poliklinikoje. | Konsultacijų skyriaus vyresnioji slaugos administratorė | Įgyvendinta | Nuolat | Skelbiama informacija apie nemokamas paslaugas | Apie nemokamas ir mokamas ambulatorines sveikatos priežiūros paslaugas skelbiama konsultacinėje poliklinikoje.  |
|  | Ligoninės stacionaro skyriuose skelbiama informacija apie visas įstaigas, teikiančias medicininės reabilitacijos paslaugas suaugusiems ar vaikams pagal skyriuje gydomų ligonių profilius. | Stacionaro skyrių vyresniosios slaugos administratorės | Įgyvendinta | Nuolat | Skelbiama informacija apie medicininės reabilitacijos įstaigas | Informacija apie įstaigas, teikiančias medicininės reabilitacijos paslaugasskelbiama skyriuose.  |
| 1. **UŽDAVINYS**

**DIDINTI VIEŠŲJŲ PIRKIMŲ VYKDYMO ĮSTAIGOJE SKAIDRUMĄ** |
|  | Viešųjų pirkimų organizavimas ir vykdymas pagal teisės aktus. | Direktorius, viešųjų pirkimų specialistas | Įgyvendinta | Nuolat | Parduodančių organizacijų skundų, pretenzijų skaičiaus mažėjimas, nusiskundimų dėl sveikatos priežiūros paslaugų prieinamumo mažėjimas | Skundų, pretenzijų nebuvo. |
| 1. **UŽDAVINYS**

**TEIKTI INFORMACIJĄ PACIENTAMS** |
|  | Privalomos informacijos, kur turi kreiptis pacientas ar darbuotojas, susidūręs su korupcinio pobūdžio veika, paskelbimas ASPĮ visų padalinių (skyrių) informaciniuose stenduose ir ASPĮ interneto svetainėje:1) Informacija, į ką ASPĮ pacientas gali kreiptis susidūrus su korupcinio pobūdžio veika (Direktorius Ignas Sadauskas);2) Informacija apie ASPĮ pasitikėjimo telefoną (**+370 34560712**);3) Informacija apie ASPĮ el. paštą sakiu@gmail.com 4) Informacija apie SAM „pasitikėjimo telefoną“ (**+370 800 66004**); 5) Informacija apie SAM el. paštą (korupcija@sam.lt);6) Informacija apie STT „karštosios linijos“ telefoną (**+370 5 2663333**);7) Informacija apie STT el. paštą (pranešk@stt.lt) skelbimas. | Korupcijos prevencijos komisija | Įgyvendinta | Nuolat atnaujinant  | Teigiami pokyčiai sociologinių tyrimų duomenyse, susijusiuose su neoficialiais mokėjimais | Kur turi kreiptis pacientas ar darbuotojas, susidūręs su korupcinio pobūdžio veika, skelbiama visų padalinių (skyrių) informaciniuose stenduose ir interneto svetainėje. |
| 1. **UŽDAVINYS**

**MOTYVUOTI VISUOMENĘ ELGTIS SĄŽININGAI, PRANEŠTI APIE KORUPCIJĄ** |
|  | Informacijos skelbimo vietose bei ligoninės interneto svetainėje skelbti informaciją apie atsakomybę už korupcinio pobūdžio teisės pažeidimus ir kur kreiptis susidūrus su korupcinio pobūdžio veika. | Korupcijos prevencijos komisija | Įgyvendinta | Nuolat | Informacijos skelbimas skelbimų lentose ir ligoninės interneto svetainėje. | Informacija skelbiama skelbimų lentose ir ligoninės interneto svetainėje. |
|  | Ligoninės interneto svetainės puslapiuose, skirtuose korupcijos prevencijai, skelbti direktoriaus kreipimąsi raštu į pacientus ir jų atstovus, kad ligoninėje netoleruojami neoficialūs mokėjimai. | Korupcijos prevencijos komisija | Įgyvendinta | Nuolat | Paskelbtas direktoriaus kreipimasis raštu į pacientus ir jų atstovus | Direktoriaus kreipimasis raštu į pacientus ir jų atstovus paskelbtas. |
| 1. **UŽDAVINYS**

**UGDYTI DARBUOTOJŲ PATIKIMUMĄ, LOJALUMĄ IR SĄŽININGUMĄ** |
|  | Organizuoti darbuotojų mokymus korupcijos prevencijos klausimais (žinios apie korupcijos prevencijos priemones, jų taikymą, korupcinio pobūdžio nusikalstamas veikas, jų pobūdį bei atsakomybę). | Korupcijos prevencijos komisija | Įgyvendinta | Ne rečiau kaip kartą metuose | Padidėjęs mokymus antikorupcijos tema išklausiusių darbuotojų skaičius, palyginti su praėjusiais metais. | 2023 m. spalio 19d. korupcijos prevencijos komisijos nariai dalyvavo savivaldybės organizuotuose mokymuose „Dovanų politika viešajame sektoriuje“  |
|  | Vykdyti Ligoninės personalo mokymus dėl sveikatos apsaugos ministro 2014 m. liepos 7 d. įsakymo Nr. V-773 „Dėl asmens sveikatos priežiūros įstaigų darbuotojų, susidūrusių su galima korupcinio pobūdžio nusikalstama veika, elgesio taisyklių patvirtinimo“ pakeitimo. | Korupcijos prevencijos komisija | Neįgyvendinta | Kartą metuose | Mokymų skaičius. ASPĮ darbuotojų mokymų apimtis | Mokymai darbuotojų atsparumo (nepakantumo) korupcijai ugdymo temomis nebuvo organizuojami |
|  | Ligoninės personalo mokymų dėl darbuotojų elgesio kodekso vykdymo organizavimas.Naujai įsidarbinusių darbuotojų supažindinimas su darbuotojų elgesio kodeksu ir antikorupcinio elgesio kodeksu. | Ligoninės struktūrinių padalinių vadovai, įstaigos etikos komisija | Įgyvendinta | Kartą metuose | Mokymų skaičius. ASPĮ darbuotojų mokymų apimtis | Naujai įsidarbinantys darbuotojai supažindinami su darbuotojų elgesio kodeksu ir antikorupcinio elgesio kodeksu. |

 Viešosios įstaigos Šakių ligoninės

 2024–2027 metų korupcijos

 prevencijos veiksmų plano priedas Nr. 2

**VIEŠOSIOS ĮSTAIGOS ŠAKIŲ LIGONINĖS 2024-2027METŲ KORUPCIJOS PREVENCIJOS VEIKSMŲ PLANO TIKSLAS, UŽDAVINIAI IR KORUPCIJOS MAŽINIMO PRIEMONĖS**

|  |
| --- |
| **TIKSLAS: DIDINTI VISUOMENĖS ANTIKORUPCINĮ SĄMONINGUMĄ, NETOLERANCIJĄ KORUPCIJAI IR SKATINTI SVEIKATOS PRIEŽIŪROS SISTEMĄ VEIKTI SKAIDRIAI IR SĄŽININGAI, NETOLERUOJANT KORUPCIJOS AR KITO NESĄŽININGO ELGESIO.** |
| **1. UŽDAVINYS** **Didinti įstaigos veiklos viešumą ir atskaitingumą visuomenei** |
| ***Eil. Nr.*** | ***Priemonės*** | ***Vykdytojai*** | ***Įgyvendinimo terminas*** | ***Laukiami rezultatai*** | ***Laukiamas rezultato kriterijus*** |
| 1. | Interneto svetainėje ir viešai matomose įtaigos erdvėse (fojė, koridoriuje, kitoje gerai matomoje vietoje) skelbti įstaigos vertybes. | Korupcijos prevencijos komisija | Nuolat | Didesnis visuomenės, klientų ir pacientų antikorupcinis sąmoningumas | Viešai skelbiamos įstaigos vertybės interneto svetainėje ir gerai matomose vietose. |
| 2. | Vykdyti pacientų arba asmenų , kuriems teikiamos viešosios paslaugos apklausas, siekiant įvertinti pacientų/klientų pasitenkinimo teikiamomis paslaugomis lygį, integruojant klausimus apie korupciją, o apibendrinus apklausų rezultatus, viešinti įstaigos interneto svetainėje. | Skyrių vyresniosios slaugos administratorės | Nuolat | Tobulinama įstaigos veikla, atsižvelgiant į pacientų/klientų, kuriems teikiamos viešosios paslaugos siūlymus ir pastabas. | Atliktų apklausų apibendrinti rezultatai paskelbti įstaigos interneto svetainėje. |
| 3. | Viešinti informaciją apie nemokamas (apmokamas Privalomojo sveikatos draudimo fondo (toliau – PSDF) lėšomis) asmens sveikatos priežiūros paslaugas. | Medicinos statistikos skyrius | Nuolat | Pacientų, žinančių savo teises, skaičiaus didėjimas mažina smulkiąją korupciją įstaigoje. | Įstaigos interneto svetainėje viešinama informacija apie nemokamas (apmokamas PSDF) biudžeto lėšomis asmens sveikatos priežiūros paslaugas. |
| 4. | Skelbti informaciją apie pacientų teises ir pareigas įstaigos interneto svetainėje. | Direktoriaus pavaduotojas gydymo reikalams | Nuolat | Pacientų, žinančių savo teises, skaičiaus didėjimas mažina smulkiąją korupciją įstaigoje. | Ligoninės interneto svetainėje skelbiama informacija apie pacientų teises ir pareigas. |
| 5. | Vykdyti registraciją ambulatorinėms asmens sveikatos priežiūros paslaugoms gauti per Išankstinę pacientų registracijos informacinę sistemą (toliau – IPR IS) visa apimtimi. | Konsultacijų skyriaus registratorės | Nuolat | Išankstinės pacientų registracijos (IPR) informacinės sistemos duomenys leis stebėti eilių dinamiką ir identifikuoti problemas, taip pat stebėti taikomų poveikio priemonių efektyvumą ir mažinti esminius korupcijos rizikos veiksnius paslaugų prieinamumo srityje.  | Registracijų antrinio lygio specialistų ambulatorinėms asmens sveikatos priežiūros paslaugoms gauti, atliekamų per IPR IS, procentinis dydis: 2024 m. – daugiau kaip 85 proc., 2025 m. – daugiau kaip 90 proc., 2026 m.-daugiau kaip 95 proc. Rodiklio reikšmės apskaičiuojamos pagal formulę: Kalendoriniais metais ASPĮ per IPR IS atliktų registracijų ambulatorinėms asmens sveikatos priežiūros paslaugoms gauti skaičius dalijamas iš kalendoriniais metais PSDF biudžeto lėšomis apmokėtų ambulatorinių asmens sveikatos priežiūros paslaugų skaičiaus 1. |
| **2. UŽDAVINYS****Didinti darbuotojų sąmoningumą pranešėjų apsaugos srityje, kuri laikytina viena iš svarbesnių kuriant korupcijai atsparią aplinką** |
| 6. | Skatinti darbuotojus suprasti pranešėjų apsaugos mechanizmo esmę ir jo veikimą. Stiprinti darbuotojų sąmoningumą, užtikrinant pranešėjų apsaugą, siekiant keisti institucinį požiūrį į pranešėjus, šalinti neigiamą požiūrį ir nuostatas dėl pranešimų teikimo apie neteisėtą ar nesąžiningą elgesį, organizuoti mokymus, seminarus, diskusijas ir gerosios patirties sklaidos renginius.  | Korupcijos prevencijos komisija | 2024 m. IV ketv.,2025 m. IV ketv.,2026 m. IV ketv | Didėjantis darbuotojų pasitikėjimas pranešėjų apsaugos mechanizmu skatins darbuotojus pranešti apie galimus pažeidimus įstaigose ir prisidėti prie skaidresnės sveikatos priežiūros sistemos.  | Organizuotų mokymų, seminarų, diskusijų ir gerosios patirties renginių skaičius: 2024 m. – 1 vnt., 2025 m. – 1 vnt.,2026 m. – 1 vnt. |
| **3. UŽDAVINYS****Tobulinti antikorupcinę aplinką ir valdyti interesų konfliktus** |
| 7. | Kalendoriniams metams pasibaigus apibendrinti darbuotojų etikos taisyklių taikymo dėl darbuotojų etikos taisyklių pažeidimo, etikos taisyklių nuostatų laikymosi kontrolės, etikos komisijos posėdžiuose priimtų sprendimų rezultatus ir tai paviešinti įstaigos interneto svetainėje.  | Etikos komisija | 2025 m. I ketv., 2026 m. I ketv.,2027 m. I ketv. | Atviresnė įstaigos veikla didins visuomenės pasitikėjimą sveikatos priežiūros įstaigomis ir pačia sveikatos priežiūros sistema.  | Iki einamųjų metų I ketvirčio pabaigos įstaigos interneto svetainėje paviešinta nuasmeninta įstaigoje veikiančios etikos komisijos praėjusių kalendorinių metų darbo ataskaita.  |
| 8. | Siekiant šalinti teisinio reguliavimo trūkumus, stiprinti darbuotojų antikorupcinį sąmoningumą, nustatyti papildomas kontrolės priemones valdant interesų konfliktus, įstaigose užtikrinti Lietuvos Respublikos viešųjų ir privačių interesų derinimo įstatymo (toliau – Įstatymas) laikymosi kontrolę ir priežiūrą, vadovaujantis Įstatymo ir Vyriausiosios tarnybinės etikos komisijos (toliau – VTEK) rekomendacijų dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros, patvirtintų 2021 m. lapkričio 24 d. VTEK sprendimu Nr.  KS-332 „Dėl rekomendacijų dėl Lietuvos Respublikos viešųjų ir privačių interesų derinimo įstatymo laikymosi kontrolės ir priežiūros patvirtinimo“, nuostatomis, apie atliktus veiksmus, informuojant direktorių. |  Personalo inspektorius | 2025 m. I ketv.,2026 m. I ketv.2027 m. I ketv | Sudarytos sąlygos atskleisti deklaruojančių asmenų privačius interesus, užtikrinti, kad priimant sprendimus pirmenybė būtų teikiama viešiesiems interesams, ir užkirsti kelią kilti interesų konfliktams bei plisti korupcijai. | Pagal poreikį atnaujinti ir įstaigos direktoriaus įsakymu patvirtinti įstaigos vidiniai teisės aktai, reglamentuojantys viešųjų ir privačių interesų kontrolę. |
| 9. | Nustatyti, kiek ir kokių korupcijai atsparios aplinkos kūrimo priemonių, apimančių tam tikrus Korupcijos prevencijos įstatymo, Viešųjų ir privačių interesų derinimo įstatymo, Pranešėjų apsaugos įstatymo, Viešųjų pirkimų įstatymo, Vidaus kontrolės ir vidaus audito įstatymo reikalavimus, yra įdiegta įstaigoje.  | Korupcijos prevencijos komisija | iki einamųjų metų III ketv.  |  Rodiklių pagrindu gydymo įstaigų paslaugų kokybė bus vertinama, palyginama ir viešinama regionų ir šalies mastu. Vertinant bus matuojamas ir atsparumo korupcijai rodiklis.  | Atliktas atsparumo korupcijai lygio nustatymas.  |
| 10. | Periodiškai organizuoti mokymus darbuotojams, padedant formuoti korupcijai atsparią aplinką ir siekiant stiprinti darbuotojų antikorupcines kompetencijas. Aiškiai darbuotojus informuoti apie veiksmų planą, susidūrus su galimai korupcinio pobūdžio veika darbo vietoje ar už jos ribų, kai tokia veika yra susijusi su darbuotojo užimamomis pareigomis ar jo vykdomomis funkcijomis (t. y. kaip reaguoti, kam konkrečiai pranešti, kaip pranešti ir kitais aktualiais klausimais). | Ligoninės administracija | Nuolat | Didesnis darbuotojų sąmoningumas korupcijos prevencijos klausimais.  | Didesnis darbuotojų sąmoningumas korupcijos prevencijos klausimais: mokymų korupcijos prevencijos klausimais, kuriuose dalyvavo darbuotojai, atsakingi už korupcijos prevenciją, skaičius: 2024 m. – ne mažiau kaip 2 vnt., 2025 m. – ne mažiau kaip 2 vnt., 2026 m. – ne mažiau kaip 2 vnt. arba savarankiškai išklausiusių ne mažiau nei dvi temas Lietuvos Respublikos specialiųjų tyrimų tarnybos mokymų platformoje adresu https://emokymai.stt.lt/ darbuotojų skaičius, pagrindžiamas įgytu sertifikatu: 2024 m. – ne mažiau kaip10 proc.; 2025 m. – ne mažiau kaip 10 proc.; 2026 m. – ne mažiau kaip 10 proc. |
| 11. | Remiantis sutartimi su TLK dėl paslaugų teikimo ir jų apmokėjimo PSDF biudžeto lėšomis, pildyti informaciją apie pacientams suteiktas mokamas paslaugas statistinėse formose Nr. 066/a-LK „Stacionare gydomo asmens statistinė kortelė“ ir 025/a-LK „Asmens ambulatorinio gydymo statistinė kortelė“, o VLK vykdyti duomenų apie pacientams suteiktas mokamas paslaugas, pildomų formose Nr. 066/a-LK „Stacionare gydomo asmens statistinė kortelė“ ir 025/a-LK „Asmens ambulatorinio gydymo statistinė kortelė“ bei finansinėse veiklos ataskaitose nurodomų gautų pinigų sumas, už pacientams suteiktas mokamas paslaugas, stebėseną. | Direktoriaus pavaduotojas gydymo reikalams | 2025 I ketv. (už 2024 m.); 2026 I ketv. (už 2025 m.)2027 I ketv. (už 2026 m.) |  Į„Sveidrą“ įvestų duomenų sumų (Eur), už kurias pacientams buvo suteikta mokamų paslaugų, vidurkis – ne mažiau nei 85 proc. analogiškų sumų, nurodytų viešųjų ASPĮ finansinėse veiklos ataskaitose, vidurkio.  | Informacijos pildymas statistinėse formose apie pacientams suteiktas mokamas paslaugas ir šių duomenų stebėsena. VLK atliktas 2024, 2025, 2026 m. duomenų vertinimas ir pateiktas direktoriui. |
| **4. UŽDAVINYS****Gerinti administracinių ir viešųjų paslaugų kokybę, didinti sprendimų ir procedūrų skaidrumą** |
| 12. | Taikyti įstaigos paramos gavimo ir teikimo apskaitos ir viešinimo sistemą pagal Ministerijos nustatytą tvarką, patvirtintą sveikatos apsaugos ministro 2022 m. liepos 25 d. įsakymu Nr. V-1270 „Dėl rekomendacijų dėl asmens sveikatos priežiūros įstaigų paramos gavimo ir teikimo apskaitos ir viešinimo sistemos taikymo“. | Buhalterija | 2025 m. I ketv. (už 2024 m.) 2026 m. I ketv. (už 2025 m.) 2027 m. I ketv. (už 2026 m.) | ASPĮ išsamiai atskleidžiama visa informacija, susijusi su gaunama ir teikiama parama, ir skaidresnis šios veiklos vykdymas.  | Taikoma paramos gavimo ir teikimo apskaitos ir viešinimo sistema, kurios nustatytos formos viešinamos Ligoninės interneto svetainėje ir atliekama nurodytose užpildytose formose pateiktos informacijos analizė ir išvada. |
| 13. | Užtikrinti Lietuvos Respublikos sveikatos apsaugos ministro 2008 m. birželio 28 d. įsakymo Nr. V-363 „Dėl Siuntimų asmens sveikatos priežiūros paslaugoms gauti išdavimo, įforminimo ir atsakymų pateikimo tvarkos aprašo patvirtinimo“ 14 punkto nuostatos, kad siunčiantis specialistas pacientui rekomenduotų bent 3 gydymo įstaigas, kuriose teikiamos atitinkamos asmens sveikatos priežiūros paslaugos, laikymąsi, taip sudarant sąlygas greičiau gauti jam reikalingas paslaugas.  | Konsultacijų skyriaus specialistai | 2024 m. IV ketv.,2025 m. IV ketv.;2026 m. IV ketv. | Sudarytos sąlygos pacientams greičiau gauti paslaugas, informuojant pacientą apie teisę rinktis.  | Specialistų, kurie siunčiant pacientą sveikatos priežiūros paslaugoms gauti, rekomenduotų tris gydymo įstaigas, kuriose pacientas greičiau galėtų gauti jam reikalingas paslaugas, skaičius: 2024 m. – 100 proc., 2025 m. – 100 proc. 2026 m. – 100 proc. ***Kriterijaus rezultato įgyvendinimas nustatomas pagal kasmetinius pacientų apklausos rezultatus.***  |
| 14. | Vykdyti pirkimų stebėseną pagal viešųjų pirkimų rodiklius, skelbiamus VPT švieslentėje adresu https://vpt.lrv.lt/lt/statistika-ir-analize/pirkimu-vykdytoju-zemelapis-svieslente-1, ir atlikti viešinamos informacijos analizę, o išvadas ir esant poreikiui siūlymus dėl pirkimų stebėsenos rodiklių tobulinimo, korupcijos prevencijos veiklos skaidrumo didinimo pateikti direktoriui.  | Asmuo atsakingas už viešuosius pirkimus | 2024 m. IV ketv.;2025 m. IV ketv.; 2026 m. IV ketv.  | Skaidresni, efektyviau vykdomi viešieji pirkimai, užtikrinant viešųjų pirkimų tikslą – racionaliai naudoti skirtas lėšas.  | Direktoriui ar jo įgaliotam asmeniui pateikti išvadas apie atliktų viešųjų pirkimų stebėsenos rodiklius analizės rezultatus ir siūlymus kartą metuose. |